เรื่องร้องเรียน: ลูกชายถูกครูสอนศาสนาเอาขวดน้ำตีหัวค่ะ แจ้งผอ.ของรร.แล้ว แต่ครูคนสอนมีเส้นสายผอ.ไม่สามารถทำอะไรได้ค่ะ ครูที่สอนยังขู่อาฆาตเด็กว่า อย่าเอาขี้มาโยนใส่ครูไม่อย่างนั้นครูจะไปขี้ที่หน้าบ้านเธอ ครูกล่าวหาว่าเด็กพูดโกหก ทั้งที่ครูได้ยอมรับกับผปค.ว่าตีจริงยอมรับผิดและบอกว่าจะไม่ทำอีก แต่กลับเอาเรื่องนี้ไปประจานเด็กต่อหน้าเพื่อนมุสลิมทั้งรร.ในที่ประชุม  ครูไม่ได้ตีเด็กคนเดียว ครูตีเด็กหลายคนแต่ไม่มีใครกล้าเอาเรื่องค่ะ
การดำเนินการของเจ้าหน้าที่: ฝ่ายการศึกษา สำนักงานเขตสะพานสูง ได้ประสานโรงเรียนสมโภชกรุงอนุสรณ์ตรวจสอบข้อเท็จจริงและขอชี้แจงข้อร้องเรียนดังกล่าว ดังนี้  เหตุเกิดเมื่อวันศุกร์ที่ 14 กรกฎาคม 2566 เวลา 08.30-08.40 น. เป็นเวลาของกิจกรรมวิถีธรรมสำหรับผู้ที่นับถือศาสนาอิสลาม ซึ่งดำเนินการโดย นายไพรัตน์ สิงสาหัส ซึ่งเป็นวิทยากรช่วยสอนอิสลามศึกษาของโรงเรียน  โดยนายไพรัตน์ฯ ได้ชี้แจงว่า ในขณะจัดกิจกรรมการเรียนการสอน นายไพรัตน์ฯ  ได้สังเกตเห็น เด็กชายสมิทธ์ นักเรียนชั้นประถมศึกษาปีที่ 3 ไม่ตั้งใจเรียนจึงใช้ขวดน้ำตีที่ศีรษะนักเรียนคนดังกล่าว หลังจากนั้นผู้ปกครองได้ติดต่อนายไพรัตน์ฯ และได้ทำความเข้าใจกันแล้ว โดยนายไพรัตน์ฯ วิทยากรช่วยสอนอิสลามศึกษาได้ยอมรับว่าทำจริงและขอมาฮัฟ(ขอโทษ)ผู้ปกครองเด็กชายสมิทธ์ฯ ต่อมาเมื่อวันศุกร์ที่ 21 กรกฎาคม 2566 เวลา 08.30 - 08.40 น. นายไพรัตน์ฯ ได้สอนเนื้อหาเรื่องประวัติและการปฏิบัติตนของท่านนะบีมุฮัมมัด โดยยกตัวอย่างเรื่องการไม่โกหก และในวันจันทร์ที่ 24 กรกฎาคม 2566 ผู้ปกครองได้มาพบผู้อำนวยการโรงเรียนสมโภชกรุงอนุสรณ์ (200 ปี) และเล่าเหตุการณ์พร้อมเอกสารแสดงข้อความที่ได้สนทนากับนายไพรัตน์ฯ และเล่าเด็กชายสมิทธ์ได้เล่าให้ผู้ปกครองฟังว่า เมื่อวันศุกร์ที่ 21 กรกฎาคม 2566 ที่ผ่าน มานายไพรัตน์ฯ ได้ยกตัวอย่างว่ามีเด็กถูกตีด้วยขวดน้ำเบาๆ แต่ไปโกหกว่าเจ็บมากเป็น ตัวอย่าง เมื่อกลับบ้านเด็กชายสมิทธ์และน้องสาวได้เล่าให้ผู้ปกครองฟัง ผู้ปกครองจึงติดต่อนายไพรัตน์ฯ แต่ไม่สามารถติดต่อได้ จึงมาพบผู้อำนวยการโรงเรียนอีกครั้ง เมื่อวันจันทร์ที่ 24 กรกฎาคม 2566 และเล่าเหตุการณ์ข้างต้น เมื่อทราบเรื่อง ผู้อำนวยการโรงเรียน ได้อธิบายและสร้างความมั่นใจให้กับผู้ปกครอง ซึ่งผู้ปกครองก็ยินดีให้เด็กเรียนอิสลามศึกษาในภาคบ่ายของวันที่ 24 กรกฎาคม 2566 และนายไพรัตน์ฯ วิทยากรช่วยสอนอิสลามศึกษาได้ขอเข้าพบ ผู้อำนวยการโรงเรียน เมื่อเวลาประมาณ 09.40 น.ของวันจันทร์ที่ 24 กรกฎาคม 2566 ภายหลังที่ผู้ปกครองเด็กเดินทางกลับ โดย ผู้อำนวยการโรงเรียนได้แนะนำและกำชับให้นายไพรัตน์ฯ ละเว้นการกระทำที่ไม่ควรและไม่เป็นไปตามนโยบายเรื่องการทำโทษนักเรียนด้วย ซึ่งนายไพรัตน์ฯ ได้รับปาก นอกจากนี้ ผู้อำนวยการโรงเรียนยังได้แนะนำเรื่องการจัดกิจกรรมการสอนให้หลีกเลี่ยงการสอนที่จะทำให้เด็กเข้าใจผิด
ความเห็นของผู้แจ้ง: ขอบคุณสำหรับการดำเนินงานประสานงานอย่างรวดเร็วเพื่อสร้างความมั่นใจให้กับผู้ปกครองได้เชื่อมั่นถึงความปลอดภัยทั้งทางร่างกายและจิตใจของเด็กค่ะ ขอบคุณมากๆค่ะ
พื้นที่: แขวงทับช้าง เขตสะพานสูง กรุงเทพมหานคร